Integriteta
Integriteta  je »celovitost, skladnost, pristnost, poštenost, verodostojnost«. Gre za pojem, ki ga največkrat povezujemo s področjem etike in morale (človekova notranja integriteta; integriteta osebnosti). Pomeni skladno, dobro, etično delovanje in odgovornost posameznikov in organizacij, delovanje, s katerim se prizadeva za preprečevanje in odpravljanje tveganj, da bi bila oblast, funkcija, pooblastilo ali druga pristojnost za odločanje uporabljena v nasprotju z zakonom, pravno dopustnimi cilji, etičnimi kodeksi ter v škodo posamezniku ali organizaciji.
 
Oseba z integriteto je oseba, ki govori to, kar misli, in dela to, kar govori, skladno z moralnimi normami in veljavnim pravom.

Družba z integriteto je družba, ki jo sestavljajo osebe z integriteto. Ima dobro vzpostavljen sistem za zaznavanje kršitev. Slednje so, ne samo hitro zaznane, ampak na podlagi vzpostavljenih mehanizmov tudi ustrezno sankcionirane. Na ta način družba in država delujeta popolnoma v skladu z moralnimi in pravnimi načeli, s čimer zagotavljata vse pravice in varnost tako posameznikom, kot organizacijam, ki v njej delujejo.

Organizacija z integriteto je organizacija, ki ima zaposlene osebe z integriteto, obenem pa deluje skladno z etičnimi normami (zapisanimi v etičnih kodeksih organizacij) in veljavnim pravom. Mehanizem za ugotavljanje stopnje integritete ter orodje za krepitev integritete neke organizacije je načrt integritete. Organizacija z integriteto uživa zaupanje okolja, saj je njeno delovanje transparentno in skladno s poslanstvom, ki odraža etiko in pravne norme družbe. S tem organizacija pridobi zvestobo zaposlenih in strank ter spoštovanje okolja. Prisotnost integritete pomeni odsotnost korupcije.

Načrt integritete 
Načrt integritete je orodje za vzpostavljanje oziroma preverjanje integritete v organizaciji ter orodje za ugotavljanje in odpravljanje ranljivosti organizacije in njenih zaposlenih za nastanek koruptivnih ravnanj. Temelji na:
 ugotavljanju relevantnih tveganj za korupcijo na različnih področijh organizacije,
 oceni, kakšno nevarnost predstavljajo ta tveganja za organizacijo,
 določanju ukrepov za zmanjšanje ali odpravo teh tveganj.

Načrti integritete sami po sebi še ne vzpostavljajo ali povečujejo integritete organizacije, temveč se to zgodi šele z njihovim izvajanjem, in sicer takrat,  ko organizacija učinkovito odpravi tveganja, ugotovljena z načrti integritete. Temeljni element za izvajanje načrtov integritete in s tem povečevanje integritete organizacije je osebna zavezanost, predanost tako vodstva kot zaposlenih organizacije. Proces oblikovanja in izvajanja načrtov integritete temelji na stalnem preverjanju in dopolnjevanju tveganj in ukrepov organizacije, s katerimi ta tveganja odpravi.

Povezave do organizacij, ki se ukvarjajo s pojmom »integriteta« 

 Komisija za preprečevanje korupcije http://www.kpk-rs.si
 Društvo integriteta http://www.integriteta.si/drutvo-integriteta
Integriteta je » celovitost , skladnost , pristnost , poštenost , verodostojnost « . Gre za pojem , ki ga največkrat povezujemo s področjem etike in morale ( človekova notranja integriteta ; integriteta osebnosti ) . Pomeni skladno , dobro , etično delovanje in odgovornost posameznikov in organizacij , delovanje , s katerim se prizadeva za preprečevanje in odpravljanje tveganj , da bi bila oblast , funkcija , pooblastilo ali druga pristojnost za odločanje uporabljena v nasprotju z zakonom , pravno dopustnimi cilji , etičnimi kodeksi ter v škodo posamezniku ali organizaciji . Oseba z integriteto je oseba , ki govori to , kar misli , in dela to , kar govori , skladno z moralnimi normami in veljavnim pravom . Družba z integriteto je družba , ki jo sestavljajo osebe z integriteto . Ima dobro vzpostavljen sistem za zaznavanje kršitev . Slednje so , ne samo hitro zaznane , ampak na podlagi vzpostavljenih mehanizmov tudi ustrezno sankcionirane . Na ta način družba in država delujeta popolnoma v skladu z moralnimi in pravnimi načeli , s čimer zagotavljata vse pravice in varnost tako posameznikom , kot organizacijam , ki v njej delujejo . Organizacija z integriteto je organizacija , ki ima zaposlene osebe z integriteto , obenem pa deluje skladno z etičnimi normami ( zapisanimi v etičnih kodeksih organizacij ) in veljavnim pravom . Mehanizem za ugotavljanje stopnje integritete ter orodje za krepitev integritete neke organizacije je načrt integritete . Organizacija z integriteto uživa zaupanje okolja , saj je njeno delovanje transparentno in skladno s poslanstvom , ki odraža etiko in pravne norme družbe . S tem organizacija pridobi zvestobo zaposlenih in strank ter spoštovanje okolja . Prisotnost integritete pomeni odsotnost korupcije . Načrt integritete Načrt integritete je orodje za vzpostavljanje oziroma preverjanje integritete v organizaciji ter orodje za ugotavljanje in odpravljanje ranljivosti organizacije in njenih zaposlenih za nastanek koruptivnih ravnanj . Temelji na : ugotavljanju relevantnih tveganj za korupcijo na različnih področijh organizacije , oceni , kakšno nevarnost predstavljajo ta tveganja za organizacijo , določanju ukrepov za zmanjšanje ali odpravo teh tveganj . Načrti integritete sami po sebi še ne vzpostavljajo ali povečujejo integritete organizacije , temveč se to zgodi šele z njihovim izvajanjem , in sicer takrat , ko organizacija učinkovito odpravi tveganja , ugotovljena z načrti integritete . Temeljni element za izvajanje načrtov integritete in s tem povečevanje integritete organizacije je osebna zavezanost , predanost tako vodstva kot zaposlenih organizacije . Proces oblikovanja in izvajanja načrtov integritete temelji na stalnem preverjanju in dopolnjevanju tveganj in ukrepov organizacije , s katerimi ta tveganja odpravi . Povezave do organizacij , ki se ukvarjajo s pojmom » integriteta « Komisija za preprečevanje korupcije http://www.kpk-rs.si Društvo integriteta http://www.integriteta.si/drutvo-integriteta